“ขาใหญ่” หมดแรงขายชอร์ต SUPER หนุนหุ้นดีดต่อ 4% จับตา!ราคาทะยานไกลรับปัจจัยพื้นฐาน
"ขาใหญ่" หมดแรงขายชอร์ต SUPER หนุนหุ้นดีดต่อ 4% จับตา!ราคาทะยานไกลรับปัจจัยพื้นฐาน ล่าสุด ณ เวลา 15.13 น. อยู่ที่ระดับ 1.05 บาท เพิ่มขึ้น 0.04 บาท หรือ 3.96% สูงสุดที่ระดับ 1.05 บาท ต่ำสุดที่ระดับ 1.02 บาท มูลค่าการซื้อขาย 121.90 ล้านบาท
16 ก.พ. 2561

ผู้สื่อข่าวรายงานว่า ราคาหุ้นบริษัท ซุปเปอร์บล๊อก จำกัด (มหาชน) หรือ SUPER ล่าสุด ณ เวลา 15.13 น. อยู่ที่ระดับ 1.05 บาท เพิ่มขึ้น 0.04 บาท หรือ 3.96% สูงสุดที่ระดับ 1.05 บาท ต่ำสุดที่ระดับ 1.02 บาท มูลค่าการซื้อขาย 121.90 ล้านบาท

โดยราคาหุ้น SUPER ปรับตัวขึ้นมาอย่างต่อเนื่องนับตั้งแต่วานนี้ (15 ก.พ.61) ที่มีการปรับตัวขึ้น 0.02 บาท หรือ 2.02%
ทั้งนี้จากการตรวจสอบข้อมูลของ “ข่าวหุ้นธุรกิจออนไลน์” พบว่า ตลอดทั้งสัปดาห์หุ้น SUPER ถูกขายชอร์ต (Short Sale) มาอย่างต่อเนื่องนับตั้งแต่วันที่ 12 ก.พ.2561 ถูกขายชอร์ตออกมา  9,600,000 หุ้น  มูลค่าการขายชอร์ต 9,888,000 บาท คิดเป็นปริมาณการขายชอร์ตเทียบกับปริมาณการซื้อขายแบบ Auto Matching 10.67%
ต่อมาเมื่อวันที่ 13 ก.พ.2561 ถูกขายชอร์ตออกมา 15,430,300 หุ้น  มูลค่าการขายชอร์ต 15,231,797 บาท คิดเป็นปริมาณการขายชอร์ตเทียบกับปริมาณการซื้อขายแบบ Auto Matching 4.09% ส่งผลให้ราคาหุ้น SUPER ปรับตัวลดลงแรงถึง 3.88% ในวันดังกล่าว
อย่างไรก็ตามเมื่อวันที่ 14 ก.พ.61 หุ้น SUPER ถูกขายชอร์ตออกมาเพียง 300,000 หุ้น มูลค่าการขายชอร์ต 297,000 บาท  คิดเป็นปริมาณการขายชอร์ตเทียบกับปริมาณการซื้อขายแบบ Auto Matching เพียง 0.24%
ขณะที่วานนี้ (15 ก.พ.61) ไม่พบข้อมูลการขายชอร์ตหุ้น SUPER ส่งผลให้ราคาหุ้นดีดตัวขึ้นมากว่า 2% ล่าสุดในวันนี้ (16 ก.พ.61) ราคาหุ้นปรับตัวขึ้นมาเกือบ 4%  ทั้งนี้จากตัวเลขขายชอร์ตที่ลดลงต่อเนื่องจนล่าสุดไม่มีการขายชอ์ตออกมา จึงเป็นที่น่าจับตาว่าราคาหุ้น SUPER อาจจะปรับตัวขึ้นได้อย่างต่อเนื่องหากไม่มีปัจจัยการถูกขายชอร์ตเข้ามากดดัน

ข้อมูลจาก www.set.or.th
นอกจากนี้ด้านปัจจัยพื้นฐานของบริษัทยังมีแนวโน้มปรับตัวขึ้นอย่างต่อเนื่อง โดยผลประกอบการของ SUPER งวด 9 เดือนของปี 2560 อยู่ที่ 1,171 ล้านบาท ขณะที่ผลประกอบการทั้งปี 2559 อยู่ที่ 361.62 ล้านบาท ส่งผลให้คาดการณ์ได้ว่าผลประกอบการปี 2560 จะเติบโตจากช่วงเดียวกันเมื่อปีก่อนอย่างมีนัยสำคัญ